Hoe verklaar 'n mens dié reaksies? | Netwerk24
Hoe verklaar 'n mens dié reaksies?
Deur H.F. Vermaas, Stellenbosch 10 April 2021 00:07
Die Universiteit Stellenbosch (US) het uiteenlopende reaksies gehad op eers die sogenaamde persgesig-voorval 'n tyd gelede en toe die onlangse poging van sekere koshuise om die gebruik van Afrikaans te ontmoedig.
Objektief beoordeel was die US se reaksie op eersgenoemde 'n totale oorreaksie en op laasgenoemde 'n baie gedempte onder-reaksie. Dit kan myns insiens ook dien as 'n goeie voorbeeld van dubbele standaarde, verdoesel agter mooiklinkende frases soos "inklusiwiteit", ensovoorts.
Die rektor vermoed politieke opportunisme, maar in die taaldebat, asook in die twee reaksies, vermoed ek 'n ernstige skeut politieke korrektheid (een van die ander pandemies in ons land) aan die kant van die US.